**ВИА описи снага карактера**

(Превод на српски језик, уз дозволу VIA Institute. Користити искључиво за потребе вебинара. Ауторке превода М. Беара и Г. Ракић-Бајић; сва права придржана).

|  |
| --- |
| **Уважавање лепоте и изврсности**  Опазити и ценити лепоту, изврсност, и/или вештину у различитим доменима живота, од природе, уметности, математике, науке па до свакодневног искуства. |
| **Храброст**  Не посустајати пред опасностима, изазовима, тешкоћама или болом; заступање онога што је исправно чак и кад постоје противници; деловање у складу са убеђењима |
| **Љубав**  Вредновање блиских односа са другима, посебно оних у којима је брига и пажња  узвраћена; бити близак са људима. |
| **Опрезност**  Бити опрезан приликом избора и одлука; непреузимање непотребног ризика;  неизговарање или нечињење нечега због чега се после може покајати. |
| **Тимски рад и сарадња**  Радити добро као део групе или тима; бити одан групи; радити свој део посла. |
| **Креативност**  Смишљати нов и продуктиван начин да се нешто осмисли или уради; укључује и уметнички израз али није њиме ограничен. |
| **Радозналост**  Занимати се за искуства због њих самих; одушевљеност различитим темама и садржајима; истраживање и откривање. |
| **Праведност**  Поступати према свима једнако у складу са принципима праведности; не дозволити  пристрасност услед осећања у одлукама које се тичу других; давање свима једнаке шансе. |
| **Опраштање**  Опраштање онима који су нешто погрешили или учинили нажао; прихватање мана других људи; дати људима другу шансу; не бити осветољубив. |
| **Захвалност**  Бити свестан и захвалан због добрих ствари које су се десиле; учинити напор да се изрази  захвалност. |
| **Поштење и искреност**  Говорити истину, али и представљање себе на искрен и аутентичан начин; искрено и поштено понашање, без претварања; преузимање одговорности за сопствена осећања и дела. |

|  |
| --- |
| **ВИА описи снага карактера** |
| **Нада**  Очекивати најбоље у будућности и радити да се то достигне; веровање да ће се жељена будућност обистинити. |
| **Смисао за хумор**  Волети смех и задиркивање; увесељавати друге људе; видети ведрију страну;  осмишљавати (не нужно и говорити) шале. |
| **Истрајност**  Завршавање започетог; истрајавање на путу ка циљу упркос препрекама; "скидање са дневног реда"; уживање у завршавању задатака. |
| **Просуђивање**  Промишљање и преиспитивање ствари из различитих углова; не доносити исхитрене закључке; бити у стању променити мишљење на основу добијених аргумената и доказа;праведно процењивање доказа. |
| **Љубазност, великодушност**  Чини услуге и добра дела другима; помагање; брига о другима. |
| **Вођство**  Охрабрити групу чији смо члан да се ствари ураде истовремено одржавајући добре  међуљудске односе; организовати групне активности и побринути се да се оне остваре. |
| **Љубав према учењу**  Овладати новом вештином, темом или знањем, било путем формалног учења или самосталног рада; слична са снагом Радозналост али одлази даље у смислу да описује тенденцију да се постојеће знање систематично надограђује. |
| **Скромност**  Пуштање својим достигнућима да говоре за себе; не придавати себи превелику важност. |
| **Перспектива, Мудрост**  Бити у стању дати мудар савет другима; имати поглед на свет који је разборит и смислен себи и другима. |
| **Саморегулисаност**  Регулација онога шта особа осећа и ради; бити дисциплинован; контролисати апетите,тежње и амбиције. |
| **Социјална интелигенција**  Бити свестан мотива/осећања - сопствених и других људи; знати како се поставити у  различитим социјалним ситуацијама; знати шта покреће друге људе. |
| **Духовност**  Имати кохерентна, повезана уверења о вишој сврси и значењу космоса; знати своје место у односу на виши смисао; имати уверења о смислу живота која обликују понашање и пружају утеху. |
| **Полет**  Прилазити животу са узбуђењем и енергијом; не радити ствари "напола" или отаљавати; живети живот као авантуру; осећати се живим и активним. |